rejauldu/bengali-wikipedia huggingface dataset:
লরেন্স আরভিন কনরাড (জন্ম ১৯৪৯) একজন ব্রিটিশ ইতিহাসবিদ এবং প্রাচ্যতত্ত্বের পণ্ডিত। তিনি নিয়ার ইস্টার্ন স্টাডিজ এবং চিকিৎসা ইতিহাস বিষয়ে বিশেষজ্ঞ। বর্তমানে তিনি লন্ডনের ওয়েলকাম ইনস্টিটিউট ফর দ্য হিস্ট্রি অব মেডিসিনে ইতিহাসবিদ হিসেবে কর্মরত।  শিক্ষা ও কর্মজীবন কনরাড প্রিন্সটন বিশ্ববিদ্যালয় থেকে পিএইচ.ডি. ডিগ্রি অর্জন করেন। তাঁর গবেষণার বিষয় ছিল The Plague in the Early Medieval Near East যা তিনি ১৯৮১ সালে সম্পন্ন করেন। অল্প কিছুদিন আমেরিকান ইউনিভার্সিটি অব বেইরুটে কাজ করার পর, ১৯৮৫ সালে তিনি ইউনিভার্সিটি কলেজ, লন্ডনে অবস্থিত ওয়েলকাম ইনস্টিটিউট ফর দ্য হিস্ট্রি অব মেডিসিনে যোগ দেন। ২০০১ সালে তিনি হামবুর্গ বিশ্ববিদ্যালয়ে যোগ দেন এবং ২০০৮ সালে অবসর গ্রহণ করেন। কনরাড মধ্যযুগীয় নিকটপ্রাচ্যের সামাজিক ইতিহাস, আরবি ও ইসলামি চিকিৎসা, এবং আরবি, গ্রিক ও সিরিয়াক ইতিহাস-লিখনের ওপর তাঁর কাজের জন্য সুপরিচিত।  নির্বাচিত গ্রন্থাবলি  লেখক হিসেবে রচিত গ্রন্থ Reviews of The Western Medical Tradition  সম্পাদক হিসেবে সম্পাদিত গ্রন্থ  অনুবাদক হিসেবে অনূদিত গ্রন্থ  তথ্যসূত্র  বিষয়শ্রেণী:১৯৪৯ জন্ম বিষয়শ্রেণী:ইউনিভার্সিটি কলেজ লন্ডনের শিক্ষাক্রম বিষয়শ্রেণী:ব্রিটিশ আরববিশারদ বিষয়শ্রেণী:ব্রিটিশ সাহিত্য ইতিহাসবিদ বিষয়শ্রেণী:ব্রিটিশ চিকিৎসা ইতিহাসবিদ বিষয়শ্রেণী:ব্রিটিশ ইসলামি অধ্যয়নের পণ্ডিত বিষয়শ্রেণী:ব্রিটিশ পুরুষ অ-কল্পকাহিনির লেখক বিষয়শ্রেণী:ব্রিটিশ প্রাচ্যতত্ত্ববিদ বিষয়শ্রেণী:জীবিত ব্যক্তি বিষয়শ্রেণী:ব্রিটিশ ইসলামবিদ বিষয়শ্রেণী:কুরআনের ইতিহাসবিদ বিষয়শ্রেণী:প্রিন্সটন বিশ্ববিদ্যালয়ের প্রাক্তন ছাত্র বিষয়শ্রেণী:হামবুর্গ বিশ্ববিদ্যালয়ের একাডেমিক কর্মী বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ প্রাচ্যবিদ বিষয়শ্রেণী:ইউনিভার্সিটি কলেজ লন্ডনের শিক্ষক বিষয়শ্রেণী:ইসলামের ব্রিটিশ পণ্ডিত বিষয়শ্রেণী:ব্রিটিশ অ-কল্পকাহিনী লেখক বিষয়শ্রেণী:ব্রিটিশ চিকিৎসা ইতিহাসবিদ বিষয়শ্রেণী:ব্রিটিশ সাহিত্যের ইতিহাসবিদ
ওরোন্টেস (  ; প্রাচীন গ্রীক শব্দ:  থেকে,  ) বা Asi (  ,  ;  ) একটি নদী যার দৈর্ঘ্য ৫৭১ কিলোমিটার (৩৫৫ মাইল)পশ্চিম এশিয়ায় যা লেবাননে শুরু হয়,যেটি তুরস্কের সামান্দাগের কাছে এসে ভূমধ্যসাগরে প্রবেশের আগে সিরিয়ার মধ্য দিয়ে উত্তর দিকে প্রবাহিত হয়।   উত্তর লেভান্টের প্রধান নদী হিসেবে ওরোন্টেস ছিল বেশ কয়েকটি বড় যুদ্ধের স্থান। নদীর তীরের সবচেয়ে গুরুত্বপূর্ণ শহরগুলির মধ্যে রয়েছে হোমস, হামা, জিসর আল-শুগুর এবং আন্তাক্যা (প্রাচীন এন্টিওক, যা "অরন্টেসের এন্টিওক" নামেও পরিচিত ছিল)।   তথ্যসূত্র   বিষয়শ্রেণী:এশিয়ার আন্তর্জাতিক নদী বিষয়শ্রেণী:সিরিয়ার নদী বিষয়শ্রেণী:তুরস্কের নদী
প্রমোদ চন্দ্র দত্ত ছিলেন একজন বাঙালী শিক্ষাসংস্কারক। তিনি আসামের শিক্ষামন্ত্রী ছিলেন। তার পৈতৃক নিবাস হবিগঞ্জ জেলার চুনারুঘাট উপজেলার মিরাশী গ্রামে৷  শিক্ষা জীবন প্রমোদ চন্দ্র বাংলাদেশের হবিগঞ্জে চুনারুঘাট থানার মিরাশি গ্রামে ১৮৬৯ সালের ৬ অক্টোবর জন্মগ্রহণ করেন। তিনি স্থানীয় ইংরেজি স্কুল (বর্তমান পাইলট হাই স্কুল) থেকে ১৮৮৯ সালে এন্ট্রাস পরীক্ষায় অবতীর্ণ  হন এবং আসাম প্রদেশের মধ্যে ১ম স্থান অধিকার করেন৷ কোলকাতা বিশ্ববিদ্যালয় থেকে ১৮৯৪ সালে বিএ এবং ১৮৯৭ সালে বিএল পাশ করে সিলেট বারে যোগদান করেন।  রাজনৈতিক জীবন প্রমোদ চন্দ্র দত্ত কেবল এমএলসি ছিলেন না, তিনি ছিলেন হবিগঞ্জ থেকে মন্ত্রীর দায়িত্ব করা প্রথম ব্যক্তি। ১৯১৫ সালে আসামের মন্ত্রী সৈয়দ আব্দুল মজিদ কাপ্তান আকস্মা মৃত্যুবরণ করলে করলে শূন্য পদে প্রমোদ চন্দ্র দত্ত স্থলাভিষিক্ত হোন।  অবদান এবং অর্জন ব্রিটিশ সরকার থেকে তিনি রায়বাহাদুর ও সিআইএ খেতাব লাভ করেন৷ শিক্ষামন্ত্রী থাকাকালে তিনি সিলেটের মুকরারি চাঁদ ও বৃন্দাবন সরকারি কলেজের উন্নয়নের ভূমিকা রাখেন৷ বৃন্দাবন সরকারি কলেজ ও মদন মোহন কলেজের তিনি ছিলেন গর্ভনিং বডির প্রথম সভাপতি৷ তৎকালীন আসাম সরকারের এক্সিকিউটিভ সদস্য থাকাকালে প্রমোদ চন্দ্র দত্তের প্রচেষ্টায় সিলেটের সুরমা নদীর উপর ক্বীন ব্রীজ তৈরী করা হয়৷  তথ্যসূত্র  বিষয়শ্রেণী:১৮৬৯-এ জন্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হবিগঞ্জ জেলার ব্যক্তি
This template is for dealing with images that need to be converted to SVG format.  It is used both on image pages, and on the category pages that list the images to be converted.   Usage   Image pages  By default, images bearing this template are automatically added to :Category:Other images that should be in SVG format, a subcategory of :Category:Images that should be in SVG format, in :Category:Images for cleanup. A parameter may be used to place the image in a more specific category. For example,  will put the tagged image into :Category:Flag images that should be in SVG format. The following parameter values are acceptable:  Parameter valueUsed for...Category#alphabetcharacter images, font examples, etc.  category  chemicalchemical diagrams, etc.  category  circuitelectronic circuit diagrams, etc.  category  coat of armscoats of arms  category  diagramdiagrams that do not fit any other subcategory  category  emblememblems, free/libre logos, insignias, etc.  category  fair usefair-use images, fair-use logos  category  flagflags  category  graphvisual plots of data  category  logologos  category  mapmaps  category  musicmusical scales, notes, etc.  category  physical"realistic" images of physical objects, people, etc.  category  symbolmiscellaneous symbols, icons, etc.  category  otherany other value for the parameter defaults to 'Other'  category    Please propose new parameters on the talk page before using them.  In addition, the separate url= parameter may be used to add a URL to an existing vector image.  For example,  would add a link to the appropriate URL.   Category pages   On category pages, the first parameter acts as a sorting label.  For instance,  would add the category page as a subcategory of :Category:Images that should be in SVG format and sort it alphabetically using the word 'flag'.  There is an optional ''subof=''parameter which can be used to list the category page as a subcategory of a different page.  would add the page as a subpage of :Category:Flag images that should be in SVG format, and sort it alphabetically by the word 'flag'.   See also   Guidelines for drawing chemical structures  Commons:Template:Convert to SVG  Commons:Template:BadJPEG  Template:Vector version available  Template:Should be PNG  Template:BadJPEG  Template:BadGIF
ভাদসে সাগান মারাজ (; ১৯ ফেব্রুয়ারি ১৯১৯ - ২১ অক্টোবর ১৯৭১) একজন ত্রিনিদাদীয় এবং টোবাগোনিয়ার রাজনীতিবিদ, হিন্দু নেতা, নাগরিক অধিকার কর্মী, ট্রেড ইউনিয়নিস্ট, ব্যবসায়ী ও লেখক ছিলেন। তিনি ১৯৫২ সালে সনাতন ধর্ম মহাসভা প্রতিষ্ঠা করেন, যা ত্রিনিদাদ ও টোবাগো এবং বিস্তৃত ক্যারিবীয় অঞ্চলে বৃহত্তম এবং সবচেয়ে প্রভাবশালী হিন্দু সংগঠনে পরিণত হয়। এছাড়াও তিনি ক্যারোনি ইস্ট ইন্ডিয়ান অ্যাসোসিয়েশন, পিপলস ডেমোক্রেটিক পার্টি, ডেমোক্রেটিক লেবার পার্টি, ডেমোক্রেটিক লিবারেশন পার্টি, ফেডারেশন অফ ইউনিয়ন অব সুগার ওয়ার্কার্স অ্যান্ড ক্যান ফার্মারস এবং দ্য বোম্ব প্রতিষ্ঠা করেন।   আরো পড়ুন  ত্রিনিদাদ ও টোবাগোতে হিন্দুধর্ম সনাতন ধর্ম মহাসভা   তথ্যসূত্র    বহিঃসংযোগ       (via ProQuest archive)  বিষয়শ্রেণী:১৯১৯-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:ত্রিনিদাদ এবং টোবাগো ভারতীয় বংশোদ্ভূত মানুষ বিষয়শ্রেণী:প্রতিনিধি পরিষদের সদস্য (ত্রিনিদাদ ও টোবাগো) বিষয়শ্রেণী:ত্রিনিদাদ ও টোবাগোর হিন্দু বিষয়শ্রেণী:ত্রিনিদাদ ও টোবাগোর আইন পরিষদের সদস্য বিষয়শ্রেণী:ডেমোক্রেটিক লেবার পার্টি (ত্রিনিদাদ ও টোবাগো) রাজনীতিবিদ বিষয়শ্রেণী:ত্রিনিদাদ ও টোবাগো ব্যবসায়ীরা
আবু মুসলিম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ০৬-০৮-২০১২   জন্ম ও শিক্ষাজীবন  আবু মুসলিমের জন্ম কুমিল্লা জেলার মুরাদনগর উপজেলার জারেরা গ্রামে। তার বাবার নাম তালেব আলী সরদার এবং মায়ের নাম পেশকারের নেছা। তার স্ত্রীর নাম ফরিদা বেগম। তার দুই ছেলে ও তিন মেয়ে।   কর্মজীবন  আবু মুসলিম ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষে ভারতে যান। মে মাসে আসামের গোয়াহাটিতে প্রশিক্ষণ নিয়ে যুদ্ধে যোগ দেন। প্রথমে যুদ্ধ করেন ৪ নম্বর সেক্টরে, পরে ২ নম্বর সেক্টরে। ২ নম্বর সেক্টরে তিনি বেশ কয়েকটি যুদ্ধে অংশ নেন।   মুক্তিযুদ্ধে ভূমিকা  ১৯৭১ সালের আগস্ট মাসের প্রথমার্ধে একদিন রাতে আবু মুসলিমসহ ১৮ জন মুক্তিযোদ্ধা ক্যাম্প থেকে বেরিয়ে রওনা হন লক্ষ্যস্থলে। তাদের দলনেতা মাহবুব রব সাদী। আবছা অন্ধকারে দূরের অনেক কিছু চোখে পড়ে। তাই সবাই সতর্ক। তাদের সঙ্গে আছেন একজন পথপ্রদর্শক। তিনি সবার আগে। তারপর দলনেতা। তার পেছনে মুক্তিযোদ্ধারা সারিবদ্ধভাবে এগিয়ে যান। মুক্তিযোদ্ধাদের অস্ত্র বলতে দু-তিনটি এলএমজি, বাকি সব স্টেনগান। তারা কানাইঘাট থানা আক্রমণ করবেন। মৌলভীবাজার জেলার একদম উত্তরে এর অবস্থান। সিলেট জেলার গোলাপগঞ্জ থানা থেকে একটি পাকা সড়ক কানাইঘাট পর্যন্ত গিয়ে ভারতের মেঘালয় রাজ্যের সীমানায় মিশেছে। থানায় তখন ছিল কয়েকজন পাকিস্তানি সেনা, ইপিসিএএফ আর কয়েকজন পুলিশ সদস্য। সব মিলে ৪৫ থেকে ৫০ জন। চা-বাগানের পথ ধরে হাঁটতে হাঁটতে একসময় আবু মুসলিমসহ মুক্তিযোদ্ধারা নিঃশব্দে পৌঁছান কানাইঘাটে। পাশেই সুরমা নদী। নদীতে পানিপ্রবাহের হালকা কুলকুল শব্দ ছাড়া আর কোনো শব্দ নেই। চারদিক সুনসান। ছোট্ট শহরের সবাই, এমনকি থানায় অবস্থানরত পাকিস্তানি সেনা, ইপিসিএএফ ও পুলিশ সদস্যরাও ঘুমিয়ে। কেবল দু-তিনজন পুলিশ সদস্য পাহারায়। দলনেতা সিদ্ধান্ত নেন যারা পাহারায় নিযুক্ত, প্রথমে তাদের বন্দী ও নীরস্ত্র করার। তিনি নিজেই একজন সহযোদ্ধাকে সঙ্গে নিয়ে সেটি করতে যান। তখনই ঘটে বিপত্তি। সেটা আরেক কাহিনি। পাহারারত এক পুলিশ হঠাৎ গুলি ছোড়ে। এর শব্দে পাকিস্তানি সেনা, ইপিসিএএফ ও পুলিশ সদস্যরা ঘুম থেকে জেগে গোলাগুলি শুরু করে। আবু মুসলিম ও তার সহযোদ্ধারা দলনেতার সংকেত বা নির্দেশের অপেক্ষা না করে সঙ্গে সঙ্গে পাল্টা আক্রমণ শুরু করেন। নিমেষে শুরু হয়ে যায় তুমুল যুদ্ধ। তাদের আক্রমণে প্রথমেই নিহত হয় পাহারারত দুই পুলিশ সদস্য। এরপর আবু মুসলিম ও তার কয়েকজন সহযোদ্ধা গুলি করতে করতে ঝড়ের বেগে ঢুকে পড়েন থানার ভেতরে। তাদের আক্রমণে হতাহত হয় কয়েকজন পুলিশ। আবু মুসলিম ও তার সহযোদ্ধাদের সাহস ও রণমূর্তি দেখে পাকিস্তানি সেনা, ইপিসিএএফ ও পুলিশ সদস্যরা হতভম্ব হয়ে পড়ে। তারা প্রতিরোধ দূরে থাক, দিগিবদিক জ্ঞানশূন্য হয়ে থানার পেছন দিয়ে পালিয়ে যায়। এ সময় মুক্তিযোদ্ধারা পাকিস্তানি সেনা ও ইপিসিএএফের তিন সদস্যকে আটক করেন। পরে জীবিত অবস্থায় তাদের ভারতীয় সেনাবাহিনীর কাছে হস্তান্তর করেন।   পুরস্কার ও সম্মাননা   বীর প্রতীক   তথ্যসূত্র   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ডলু নদী বা টংকাবতী নদী বাংলাদেশের পূর্ব-পাহাড়ি অঞ্চলের বান্দরবান ও চট্টগ্রাম জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডলু নদীর প্রদত্ত পরিচিতি নম্বর পূর্ব-পাহাড়ি অঞ্চলের নদী নং ০৬। এটি পার্বত্য বান্দরবান থেকে প্রবাহিত হয় চট্টগ্রাম জেলার লোহাগাড়া উপজেলার ইউনিয়নের মধ্য দিয়ে এবং আরো কয়েকটি ইউনিয়নের প্রবেশ করে সাতকানিয়া উপজেলা প্রবাহিত হয়ে সাঙ্গু নদীতে পতিত হয়েছে। এই নদীর উল্লেখযোগ্য কয়েকটি স্থান হল সাতকানিয়ার সামিয়ার পাড়া, লোহাগাড়ার পুটিবিলা, হাফেজ পাড়া, আধুনগর ইউনিয়ন, গারাংগিয়া ইত্যাদি।  বাঙালি লেখক শহীদুল জহির রচিত তৃতীয় গল্পসংকলনের শিরোনাম ডলু নদীর হাওয়া ও অন্যান্য গল্প (২০০৪) ডলু নদীর থেকে নেয়া।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বান্দরবান জেলার নদী বিষয়শ্রেণী:চট্টগ্রাম জেলার নদী বিষয়শ্রেণী:লামা উপজেলা বিষয়শ্রেণী:লোহাগাড়া উপজেলা বিষয়শ্রেণী:সাতকানিয়া উপজেলা বিষয়শ্রেণী:বাংলাদেশের নদী বিষয়শ্রেণী:চট্টগ্রাম জেলা
রসিক শাহ (; ১২ আগস্ট ১৯২২, মুম্বই - ৫ অক্টোবর ২০১৬), ছিলেন গুজরাত, ভারতের একজন গুজরাটি ভাষার লেখক। দর্শন, মনোবিজ্ঞান, গণিত, শিক্ষা এবং ভাষার উপর লিখিত প্রবন্ধের সংকলন তাঁর অন্তে আরম্ভ (পর্ব ১, ২) বইয়ের জন্য তিনি সাহিত্য আকাদেমি পুরস্কার (২০১৫) পেয়েছিলেন।    তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০১৬-এ মৃত্যু বিষয়শ্রেণী:গুজরাতি ভাষার লেখক বিষয়শ্রেণী:গুজরাতি সাহিত্য অকাদেমি পুরস্কারের প্রাপক বিষয়শ্রেণী:মুম্বইয়ের লেখক
বি কে দাস রোড বাংলাদেশ এর রাজধানী ঢাকার দক্ষিণভাগে বুড়িগঙ্গা নদীর সন্নিকটে অবস্থিত একটি রাস্তা। এটি ফরাসগঞ্জের ৭৯ তম ওয়ার্ডে অবস্থিত। ১৯২৭ সালে বিখ্যাত ব্যবসায়ী বসন্ত কুমার দাসের নামে এই রাস্তাটির নামকরণ করা হয়।  ইতিহাস	 বসন্ত কুমার দাস বসন্ত কুমার দাস ছিলেন বরিশাল এর অধিবাসী। ১২ বছর বয়সে তিনি ঢাকায় চলে আসেন। পরে ফরাসগঞ্জে স্থায়ী হন এবং এখানেই ব্যবসায় উন্নতি লাভ করেন।  পূর্বকাল ১৯২০ সালের শুরুর দিকে বসন্ত কুমার ঢাকার একজন প্রভাবশালী ব্যবসায়ী হয়ে ওঠেন। স্থানীয় লোকজন তার সম্মানে ফরাসগঞ্জের রাস্তাটি তার নামে রাখে। এ রাস্তাটি মূলত একটি আবাসিক এলাকা। ঢাকার অভিজাত শ্রেণির লোকজন এখানে বসবাস করতেন। রাস্তাটির দুপাশে অসংখ্য ঐতিহ্যবাহী স্থাপনা বিদ্যমান।  ঐতিহাসিক স্থাপনাসমূহ thumb|পুঁথিঘর thumb|শ্রী শ্রী প্রিয় বল্লভ thumb|শ্রী শ্রী বঙ্কুবিহারী জিউ মন্দির thumb|মঙ্গলালয় thumb|বিবি কা রওজা thumb|বড় বাড়ি পুঁথিঘর পুঁথিঘর ৭৪/১ বি কে দাস রোডে অবস্থিত। এটি প্রায় ১৫০ বছরের পুরনো। এর প্রকৃত মালিক অজ্ঞাত। বর্তমানে এটি বিভিন্ন কাজের জন্য একাধিক ব্যক্তির মালিকানায় বণ্টিত। মন্ত্রী গৌতম চক্রবর্তী এর প্রধান অংশের মালিক। এর গঠন মোটামুটি ভাল অবস্থায় আছে।  শ্রী শ্রী প্রিয় বল্লভ এটি ৩ নম্বর বি কে দাস রোডে অবস্থিত। স্থাপনাটি প্রায় শত বছরের পুরনো। এটি প্রথমে শ্যাম বাবুর অধিকারে থাকলেও বর্তমানে একটি কমিটি দ্বারা পরিচালিত হয়।  শ্রী শ্রী বঙ্কুবিহারী জিউ মন্দির প্রায় একশ বছর আগে বসন্ত কুমার দাসের নির্মিত এ মন্দিরটি ২ নং বি কে দাস রোডে অবস্থিত। বর্তমানে এটি নদুবাবু কর্তৃক পরিচালিত হয়। এটি অস্থিতিশীল অবস্থায় রয়েছে।  মঙ্গলালয় মঙ্গলালয় বাড়িটি ৬৫ বি কে দাস রোডে অবস্থিত। ১৯১৫ সালে জমিদার আশুতোষ দাস এটি নির্মাণ করেন। এটি ‘পুতুল বাড়ি’ নামেও পরিচিত। আশুতোষ দাসের পৌত্র দিলীপ কুমার দাস এটি উত্তরাধিকার সূত্রে লাভ করেন। বাড়িটির কিছু অংশ ঝুঁকিপূর্ণ অবস্থায় আছে।  বিবি কা রওজা ১১ বি কে দাস রোডে অবস্থিত বিবি কা রওজা ঢাকার প্রথম ইমামবারা। এটি ১৬০০ খ্রিস্টাব্দে প্রতিষ্ঠিত হয়। বর্তমানে এর আদি স্থাপনা আর নেই। বর্তমানে খাদেম মো. সাজ্জাদ হোসাইন এর দেখাশোনা করে থাকেন। একটি চারতলা মেহমানখানা এর সঙ্গে যুক্ত আছে।  বড় বাড়ি প্রায় একশ বছরের পুরনো এ বাড়িটি ৪৫ বি কে দাস রোডে অবস্থিত। জমিদার প্রসন্নবাবু এর আদি মালিক ছিলেন।  বর্তমান অবস্থা একসময়ের আবাসিক সড়কটি এখন মূলত বাণিজ্যিক এলাকায় পরিণত হয়েছে। প্রচণ্ড যানজটের কারণে অভিজাত বাসিন্দাগণ এলাকাটি ছেড়ে চলে গেছেন। এখানে অনেক কাঠের দোকান রয়েছে।   তথ্যসূত্র    সিরাজুল ইসলাম, বাংলাপিডিয়া(২00৯), এশিয়াটিক সোসাইটি অফ বাংলাদেশ, পৃষ্ঠা ২৫৪  মুনতাসীর মামুন, ঢাকা স্মৃতি বিস্মৃতির নগরী অনন্যা প্রকাশনী, পৃষ্ঠা ১৪৬ বহিঃসংযোগ  http://www.thedailystar.net/backpage/bk-das-road-architectural-treasure-trove-1391122  বিষয়শ্রেণী:ঢাকার রাস্তা বিষয়শ্রেণী:পুরান ঢাকা
সরোজিনী বাবর (৭ জানুয়ারি ১৯২০ – ২০ এপ্রিল ২০০৮) ছিলেন একজন মারাঠি লেখক এবং মহারাষ্ট্রের রাজনীতিবিদ।  ড. বাবর ৭ জানুয়ারি ১৯২০ তারিখে মহারাষ্ট্রের সাংলী জেলার বাগানি গ্রামে জন্মগ্রহণ করেন। তিনি ইসলামপুরে  মাধ্যমিক পড়াশোনা শেষ করার পর পুনের এস.পি কলেজ ভর্তি হন এবং ১৯৪৪ সালে মুম্বাই বিশ্ববিদ্যালয় থেকে স্নাতক ডিগ্রি অর্জন করেন। পরে তিনি মুম্বাই বিশ্ববিদ্যালয় থেকে তার মাস্টার্স এবং ডক্টরাল ডিগ্রি লাভ করেন।  তিনি ১৯৫২–৫৭ এবং ১৯৬৩–৬৬ সময়কালে মহারাষ্ট্র রাজ্য বিধানসভা সদস্য ছিলেন। তিনি ১৯৬৮–৭৪ সময়কালে ভারতের রাজ্যসভার সদস্যও ছিলেন। ড. বাবর মহারাষ্ট্র রাজ্য লোকসাহিত্য কমিটি, মহারাষ্ট্র সাহিত্য পরিষদ এবং মহারাষ্ট্র লোক সাহিত্য পরিষদের চেয়ারপারসন ছিলেন।  ১৯৫০ সাল থেকে বহু বছর ধরে বাবর ছিলেন সমাজ শিক্ষণ মালা () পত্রিকার সম্পাদক। মহারাষ্ট্র রাজ্য সরকার ১৯৫৩ সালে এমআরএলএস প্রতিষ্ঠা করে সাহিত্যের মাধ্যমে মারাঠি জনগণের সাংস্কৃতিক সমৃদ্ধির জন্য। ১৯৬১ সাল থেকে, ড. বাবর ৩২ বছর ধরে মহারাষ্ট্র রাজ্য লোকসাহিত্য সমিতি (এমআরএলএস)-এর প্রধান ছিলেন।  সাহিত্যকর্ম উপন্যাস  কমলাচং জাল (১৯৪৬)  অজিতা (১৯৫৩)  আটহবতঁই তেওধে সাঙ্গাতে (১৯৫৫)  স্বয়ংবর (১৯৭৯)  কবিতার সংগ্রহ  ঝোলনা (১৯৬৪)  অন্যান্য কাজ  মহিলা সরস্বত (১৯৬১)  নারীশিক্ষণের পথচলা (১৯৬৮)  মহিলাদের খেলা এবং গান (১৯৭৭)  আমি দেখেছি যশবন্তরাও (১৯৮৮)  কারাগিরি (১৯৯২)  রাজবিলাসী কেভড়া (১৯৬৯/১৯৭০), এতে কবিতা রয়েছে শ্রীমতী মন্দাকিনী শঙ্কররাও থোরতের  তথ্যসূত্র  বিষয়শ্রেণী:১৯২০-এ জন্ম বিষয়শ্রেণী:২০০৮-এ মৃত্যু বিষয়শ্রেণী:মারাঠি ভাষার লেখক বিষয়শ্রেণী:মারাঠি রাজনীতিবিদ বিষয়শ্রেণী:সাঙ্গলি জেলার ব্যক্তি বিষয়শ্রেণী:মহারাষ্ট্র রাজ্য সভার সদস্য বিষয়শ্রেণী:১৯৬২–১৯৬৭ মহারাষ্ট্র বিধানসভার সদস্য বিষয়শ্রেণী:মহারাষ্ট্র বিধানসভার মহিলা সদস্য বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখক বিষয়শ্রেণী:মহারাষ্ট্রের লেখিকা বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:রাজ্য সভার মহিলা সদস্য
অ্যাংরি বার্ডস ( পরবর্তীতে অ্যাংরি বার্ডস ক্লাসিক হিসেবে পুনর্বিবেচনা করা হয়) হলো রোভিও এন্টারটেইনমেন্ট দ্বারা নির্মিত একটি ২০০৯ সালের নৈমিত্তিক ধাঁধা ভিডিও গেম। মূলত স্টাইলাইজড উইংলেস পাখির স্কেচ দ্বারা অনুপ্রাণিত হয়ে, গেমটি প্রথম আইওএস এবং মেমো ডিভাইসের জন্য ২০০৯ সালের ডিসেম্বরে শুরু হয়েছিল। সেই সময় থেকে, আইওএস অ্যাপ স্টোর থেকে গেমের ১২ মিলিয়নেরও বেশি কপি কেনা হয়েছে, যা ডেভেলপারদের অনুরোধ করেছিল যেন অন্যান্য স্পর্শসংবেদী পর্দা-ভিত্তিক স্মার্টফোনের জন্য ডিজাইন সংস্করণ, বিশেষ করে অ্যান্ড্রয়েড, সিমবিয়ান, উইন্ডোজ ফোন এবং ব্ল্যাকবেরি ১০ ডিভাইসের জন্য নির্মাণ করা হয়। সিরিজটি তখন থেকে ডেডিকেটেড ভিডিও গেইম কনসোল এবং ব্যক্তিগত কম্পিউটার শিরোনাম অন্তর্ভুক্ত করার জন্য প্রসারিত হয়েছে। আইওএস এবং অ্যান্ড্রয়েডের জন্য জুলাই ২০১৫ সালে অ্যাংরি বার্ডস ২ এর একটি সিক্যুয়েল প্রকাশিত হয়েছিল। ২০১৯ সালের প্রথম দিকে, গেমটি অ্যাপ স্টোর থেকে সরানো হয়েছিল।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০০৯-এর ভিডিও গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:মোবাইল গেম বিষয়শ্রেণী:ফেসবুক গেম বিষয়শ্রেণী:আইওএস গেম বিষয়শ্রেণী:মেক ওএস এক্সের গেম বিষয়শ্রেণী:উইন্ডোজ ফোন গেম বিষয়শ্রেণী:উইন্ডোজ গেম বিষয়শ্রেণী:ওয়েবি পুরস্কার বিজয়ী বিষয়শ্রেণী:একক খেলোয়াড় ভিডিও গেম
ডান|থাম্ব|এই স্ট্রবেরি শর্টকেকের মতো মিষ্টি জাতীয় খাবার প্রায়শই মিষ্টান্নের জন্য খাওয়া হয়।  মিষ্টতা বা মিষ্টি একটি মৌলিক স্বাদ যা সাধারণত শর্করা সমৃদ্ধ খাবার খাওয়ার সময় অনুভূত হয়। মিষ্টি স্বাদ সাধারণত আনন্দদায়ক হিসাবে গণ্য করা হয়। সুক্রোজ জাতীয় শর্করা ছাড়াও অ্যালডিহাইডস, কেটোনেস এবং চিনির অ্যালকোহল সহ আরও অনেক রাসায়নিক যৌগ মিষ্টি হয়। কিছু খুব কম ঘনত্বের মিষ্টি হয়, অ-ক্যালোরি চিনির বিকল্প হিসাবে তাদের ব্যবহারের অনুমতি দেয়। এই ধরনের চিনিবিহীন মিষ্টির মধ্যে রয়েছে স্যাকারিন, অ্যাসপার্টাম এবং সুক্রালোজ। অন্যান্য যৌগ, যেমন মিরাকুলিন, মিষ্টির উপলব্ধি পরিবর্তন করতে পারে।  শর্করার অনুভূত তীব্রতা এবং উচ্চ-ক্ষমতার মিষ্টি, যেমন অ্যাসপার্টাম এবং নিওহেস্পেরিডিন ডাইহাইড্রোকালকোন, উত্তরাধিকারসূত্রে পাওয়া যায়, জিনের প্রভাব প্রায় ৩০% প্রকরণের জন্য এরা দায়ী।  মিষ্টি সনাক্তকরণের জন্য কেমোসেন্সরি ভিত্তি, যা ব্যক্তি এবং প্রজাতি উভয়ের মধ্যে পরিবর্তিত হয়, বিংশ শতাব্দীর শেষের দিক থেকে কেবল বোঝা শুরু হয়েছে। মিষ্টির একটি তাত্ত্বিক মডেল হল মাল্টিপয়েন্ট সংযুক্তি তত্ত্ব, যা একটি মিষ্টি রিসেপ্টর এবং একটি মিষ্টি পদার্থের মধ্যে একাধিক বাইন্ডিং সাইটকে জড়িত করে।  অধ্যয়নগুলো ইঙ্গিত দেয় যে শর্করা এবং মিষ্টির প্রতি প্রতিক্রিয়াশীলতার খুব প্রাচীন বিবর্তনীয় সূচনা রয়েছে, এমনকি ই. কোলাইয়ের মতো গতিশীল ব্যাকটিরিয়াতেও কেমোট্যাক্সিস হিসাবে প্রকাশিত হচ্ছে।Blass, E.M. Opioids, sweets and a mechanism for positive affect: Broad motivational implications.  নবজাতক মানব শিশুরাও উচ্চ চিনির ঘনত্বের জন্য পছন্দগুলো প্রদর্শন করে এবং স্তনের দুধে পাওয়া চিনি ল্যাকটোজের চেয়ে মিষ্টি সমাধান পছন্দ করে। মিষ্টতা সর্বোচ্চ স্বাদ স্বীকৃতি থ্রেশহোল্ড বলে মনে হয়, দ্রবণে সুক্রোজের ২০০টির মধ্যে প্রায় ১ অংশে সনাক্ত করা যায়। তুলনা করে, তিক্ততা সর্বনিম্ন সনাক্তকরণ থ্রেশহোল্ড বলে মনে হয়, দ্রবণে কুইনাইনের জন্য ২ মিলিয়নে প্রায় ১ অংশে। মানব আদিম পূর্বপুরুষরা যে প্রাকৃতিক পরিবেশে বিবর্তিত হয়েছিল, মিষ্টির তীব্রতা শক্তির ঘনত্ব নির্দেশ করতো, অন্যদিকে তিক্ততা বিষাক্ততা নির্দেশ করতো। উচ্চ মিষ্টি সনাক্তকরণ থ্রেশহোল্ড এবং কম তিক্ততা সনাক্তকরণ থ্রেশহোল্ড আমাদের আদিম পূর্বপুরুষদের মিষ্টি স্বাদযুক্ত (এবং শক্তি-ঘন) খাবারগুলো সন্ধান করতে এবং তিক্ত স্বাদযুক্ত খাবারগুলো এড়াতে প্ররোচিত করতো। এমনকি পাতা খাওয়া প্রাইমেটদের মধ্যেও অপরিণত পাতা পছন্দ করার প্রবণতা রয়েছে, যেগুলোতে প্রোটিনের পরিমাণ বেশি এবং পরিপক্ক পাতার তুলনায় ফাইবার ও বিষ কম থাকে। এইভাবে "মিষ্টি দাঁত" এর একটি প্রাচীন ঐতিহ্য রয়েছে, এবং খাদ্য প্রক্রিয়াকরণের ফলে ব্যবহারের ধরণ পরিবর্তন হয়েছে,Fischler, C. Attitudes towards sugar and sweetness in historical and social perspective.  মানুষের শরীরবিদ্যা অনেকাংশে অপরিবর্তিত রয়েছে।  তথ্যসূত্র  বহিঃসংযোগ                     বিষয়শ্রেণী:স্বাদগ্রহণ বিষয়শ্রেণী:রন্ধনসম্পর্কীয় পরিভাষা
হ্যালো {{safesubst:BASEPAGENAME}},  আমি আপনাকে জানাতে চাই যে আমি এইমাত্র  অপসারণের জন্য ট্যাগ করেছি, কারণ আমার মনে হয় এটি এমন একটি খসড়া যা ৬ মাস ধরে সম্পাদিত হয়নি।  আপনি যদি মনে করেন যে কোনও কারণে খসড়াটি মুছে ফেলা উচিত নয়, তাহলে, এই পাতা সম্পাদনা করুন এবং মুছে ফেলার ট্যাগ সরান।  আপনার যদি কোনো প্রশ্ন থাকে তবে আপনি [[ব্যবহারকারী_আলাপ:{{subst:REVISIONUSER}}উদাহরণ|আমার আলাপ পাতায়]] একটি বার্তা দিতে পারেন। ধন্যবাদ!  এই বার্তাটি পর্যালোচনাকারীর পক্ষ থেকে, পাতা তত্ত্বাবধান সরঞ্জামের মাধ্যমে পাঠানো হয়েছে। বিষয়শ্রেণী:নতুন পাতা তত্ত্বাবধান টেমপ্লেট
সাচিয়াদহ ইউনিয়ন বাংলাদেশের খুলনা জেলার  তেরখাদা উপজেলার অন্তর্গত একটি ইউনিয়ন।  অবস্থান ও আয়তন খুলনা জেলা হতে বাস যোগে তেরখাদা থানা আসা যাবে।তেরখাদা উপজেলা হতে পূর্ব দিক গামী পিচের রাস্তা করে নাচুনিয়া বাজার।নৌকাডুবি গ্রামের উপর দিয়ে পাতলা বাজারে আসার পিচের রাস্তা ।সেখান হতে উত্তর দিক চলে গেছে সাচিয়াদহ বাজার।সাচিয়াদহ বাজার হয়ে নলিয়র চর গ্রামের উপরদিয়ে বলরধনা বাজার হয়ে পুনরায় তেরখাদা পৌছাতে হবে।   নদনদী  সাচিয়াদহ ইউনিয়নের পূর্ব সিমান্ত দিয়ে আঠারোবাকী নদী যার মাধ্যমে মোল্লাহাট ও তেরখাদা উপজেলা পৃথক হয়েছে।  শিক্ষাপ্রতিষ্ঠান   সাচিয়াদাহ আদর্শ শিক্ষা নিকেতন স্কুল   তথ্যসূত্র   বিষয়শ্রেণী:তেরখাদা উপজেলার ইউনিয়ন
লতিকা শর্মা একজন সদস্য হরিয়ানা বিধানসভা ও বিজেপি সদস্য। তিনি ২০১৪ সালের হরিয়ানা বিধানসভা নির্বাচনে কালকা আসন থেকে ভারতীয় জনতা পার্টির হয়ে নির্বাচিত হয়েছিলেন।     তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:হরিয়ানা বিধানসভার নারী সদস্য বিষয়শ্রেণী:হরিয়ানা বিধানসভার সদস্য ২০১৪-২০১৯ বিষয়শ্রেণী:২১শ শতাব্দীর ভারতীয় নারী রাজনীতিবিদ
থাম্ব|ডান|বর্তমান সময়ের সংজ্ঞা অনুযায়ী ইউক্রেনের দোনবাসের মানচিত্র  দোনবাস দক্ষিণ-পূর্ব ইউক্রেনের একটি ঐতিহাসিক, সাংস্কৃতিক ও অর্থনৈতিক অঞ্চল, যার কিছু অঞ্চল রুশ-ইউক্রেনীয় যুদ্ধের সময় দুটি বিচ্ছিন্নতাবাদী গোষ্ঠী নিজেদেরকে দোনেৎস্ক ও লুহানস্ক গণপ্রজাতন্ত্রী বলে অভিহিত করে। দোনবাস শব্দটি একটি পোর্টম্যানটিউ, যা "দোনেৎস কয়লা অববাহিকা"-এর সংক্ষিপ্ত রূপ দোনেৎস অববাহিকা থেকে গঠিত হয়েছে। কয়লা অববাহিকার নামটি দোনেৎস শৈলশিরার একটি উল্লেখ; পরেরটি দোনেৎস নদীর সাথে যুক্ত। অঞ্চলের ব্যাপ্তির অসংখ্য সংজ্ঞা বিদ্যমান রয়েছে।Dmitry Vortman, Донбасс – единственная часть Украины, возникшая из промышленного региона, June 23, 2018, Radio Liberty   জনসংখ্যা ও রাজনীতি  ২০০১ সালের আদমশুমারি অনুসারে, জাতিগত ইউক্রেনীয়রা লুহানস্ক ওব্লাস্তের জনসংখ্যার ৫৮% ও দোনেৎস্ক ওব্লাস্তের ৫৬.৯%। জাতিগত রুশ বৃহত্তম সংখ্যালঘু জনগোষ্ঠী গঠন করে, যা দুটি ওব্লাস্তের যথাক্রমে ৩৯% ও ৩৮.২%। আধুনিক দোনবাস একটি প্রধানত রুসোফোন অঞ্চল। ২০০১ সালের আদমশুমারি অনুসারে, দোনেৎস্ক ওব্লাস্তের ৭৪.৯% ও লুহানস্ক ওব্লাস্তের ৬৮.৮% বাসিন্দার প্রধান ভাষা রুশ।  রুশ বংশোদ্ভূত বাসিন্দারা প্রধানত বৃহত্তর শহুরে কেন্দ্রগুলিতে কেন্দ্রীভূত। শিল্পায়নের সময় রুশ ভাষা হয়ে ওঠে প্রধান ভাষা ও সংযোগকারী ভাষা, বহু রুশ ব্যক্তি অভিবাসনের দ্বারা উত্সাহিত হয়, বিশেষ করে কুর্স্ক ওব্লাস্ত থেকে দোনবাসের নতুন প্রতিষ্ঠিত শহরগুলিতে ঘটা অভিবাস। ক্রমাগত গবেষণা বিতর্কের একটি বিষয়, এবং সোভিয়েত আমলে জোরপূর্বক দেশত্যাগ ও মৃত্যুর পরিমাণ প্রায়শই এই দুটি ওব্লাস্তে অস্বীকার করা হয়, যা বিশেষ করে হলদোমোরের সময় গ্রামীণ ইউক্রেনীয়দের প্রভাবিত করেছিল, এটি দক্ষিণ ইউক্রেন ও ভলগা অঞ্চল জুড়ে দুই বছরের খরা সহ প্রাথমিক সোভিয়েত শিল্পায়ন নীতির ফলস্বরূপ ছিল।  ধর্ম  রাজুমকভ সেন্টার কর্তৃক অনুষ্ঠিত ইউক্রেনের ২০১৬ সালের ধর্মের সমীক্ষা অনুসারে, দোনবাসের জনসংখ্যার ৬৫.০% খ্রিস্টান ধর্মে বিশ্বাস করেন(৫০.৬% অর্থোডক্স সহ, ১১.৯% নিজেদের "সাধারণ খ্রিস্টান" বলে ঘোষণা করে এবং ২.৫% যারা প্রোটেস্ট্যান্ট চার্চের অন্তর্ভুক্ত)। দোনবাসের জনসংখ্যার ৬% ইসলাম ও ০.৬% হিন্দু ধর্ম বিশ্বাস করেন, উভয় ধর্মেই ইউক্রেনের অন্যান্য অঞ্চলের তুলনায় অধিক জনসংখ্যা দোনবাস অঞ্চলে পরিলক্ষিত হয়। যে সমস্ত ব্যক্তিরা অন্য কোনো ধর্মে বিশ্বাসী বা বিশ্বাসী নয় বলে ঘোষণা করেছেন, সেই সকল ব্যক্তিরা তালিকাভুক্তদের মধ্যে চিহ্নিত নয়, তারা জনসংখ্যার ২৮.৩% গঠন করেছিল।  অর্থনীতি  কয়লা উত্তোলন ও ধাতুবিদ্যার মতো ভারী শিল্পে দোনবাসের আধিপত্য রয়েছে। এই অঞ্চলটির নাম "দোনেৎস কয়লা অববাহিকা" (ইউক্রেনীয়: Донецький вугільний басейн, রাশিয়ান: Донецкий угольный бассейн) শব্দের সংক্ষিপ্ত রূপ থেকে নেওয়া হয়েছে এবং যদিও বার্ষিক কয়লা উত্তোলন ১৯৭০-এর দশক থেকে হ্রাস পেয়েছে, তবে দোনবাস একটি উল্লেখযোগ্য সরবরাহকারী হিসাবে রয়ে গেছে। দোনবাস ইউক্রেনের বৃহত্তম কয়লার ভাণ্ডারসমূহের মধ্যে একটি হিসাবে প্রতিনিধিত্ব করে, যার আনুমানিক কয়লা মজুদের পরিমাণ ৬০ বিলিয়ন টন।  দোনবাসে কয়লা খনন খুব গভীরতায় পরিচালিত হয়। লিগনাইট খনন করা হয় ভূপৃষ্ঠের প্রায় ৬০ মিটার (২,০০০ ফুট) নীচে, যেখানে আরও মূল্যবান অ্যানথ্রাসাইট  ও বিটুমিনাস কয়লার জন্য খনন করা হয় প্রায় ১,৮০০ মিটার (৫,৯০০ ফুট) গভীরতায়। এই অঞ্চলে ২০১৪ সালের এপ্রিল মাসে যুদ্ধ শুরু হওয়ার আগে, দোনেৎস্ক ও লুহানস্ক ওব্লাস্ত একসঙ্গে ইউক্রেনের কয়লা রপ্তানির প্রায় ৩০ শতাংশ উত্পাদন করত।  তথ্যসূত্র  বিষয়শ্রেণী:দোনবাস বিষয়শ্রেণী:ইউক্রেনের ভৌগোলিক অঞ্চল বিষয়শ্রেণী:রুশ ভাষী দেশ ও অঞ্চল বিষয়শ্রেণী:রাশিয়া অঞ্চল